Чимаманда Нгози Адичи је рођена у граду Енугу, главном граду државе Енугу, једне од савезних држава Нигерије. Одрасла је као пето од шесторо деце у породици која припада народу Игбо. Племенско село њене породице налази се у месту Абба у држави Анамбра. Детињство је провела у универзитетском граду Нсукка, такође у Енугу. Док је одрастала, њен отац, Џејмс Нвоје Адичи радио је као професор статистике на нигеријском универзитету. Њена мајка, Грејс Ифеома, била је прва жена секретар универзитета. Породица је током нигеријског грађанског рата изгубила готово све, укључујући и чланове најуже породице.